CELEX: 62014TN0646
Language: et
Date: 2014-09-02 00:00:00
Title: Kohtuasi T-646/14: 2. septembril 2014 esitatud hagi – Micula jt versus komisjon

8.12.2014   
            
            
               ET
            
            
               Euroopa Liidu Teataja
            
            
               C 439/29
            
         2. septembril 2014 esitatud hagi – Micula jt versus komisjon
   (Kohtuasi T-646/14)
   (2014/C 439/40)
   Kohtumenetluse keel: inglise
   
      Pooled
   
   
      Hagejad: Ioan Micula (Oradea, Rumeenia), S.C. European Food SA (Drăgăneşti Rumeenia), S.C. Starmill Srl (Drăgăneşti), S.C. Multipack Srl (Drăgăneşti), Viorel Micula (Oradea) (esindajad: advokaadid K. Hobér, J. Ragnwaldh, T. Pettersson, E. Gaillard ja Y. Banifatemi)
   
      Kostja: Euroopa Komisjon
   
      Nõuded
   
   Hagejad paluvad Üldkohtul:
   
               —
            
            
               tühistada 26. mai 2014. aasta otsus C(2014) 3192 final riigiabi asjas SA.38517 (2014/NN) – Micula vs. Romania (ICSID vahekohtu otsus), millega kohustati Rumeeniat peatama igasugune tegevus, mis võiks viia Rahvusvahelise Investeeringuvaidluse Lahendamise Keskuse egiidi all asutatud vahekohtu 11. detsembri 2013. aasta otsuse täitmise või rakendamiseni asjas Ioan Micula, Viorel Micula jt vs. Rumeenia (ICSID asi nr ARB/05/20), kuna komisjon leiab, et vahekohtu otsuse täitmine kujutab endast ebaseaduslikku riigiabi kuni hetkeni, mil komisjon on teinud lõpliku otsuse riigiabi ühisturuga kokkusobivuse kohta.
            
         
               —
            
            
               mõista hagejate kohtukulud välja kostjalt.
            
         
      Väited ja peamised argumendid
   
   Hagi põhjenduseks esitavad hagejad kaks väidet.
   
               1.
            
            
               Esimene väide, et selleks puudus pädevus.
               
                           —
                        
                        
                           EL õigus ei ole selles asjas kohaldatav ja komisjonil puudus pädevus teha otsus määruse nr 659/1999 artikli 11 lõike 1 alusel. Komisjoni otsuses on jäetud tähelepanuta asjaolu, et Rumeenia on rahvusvahelise õiguse alusel kohustatud täitma ICSID otsuseid ilma viivitamata ning et Rumeenia kohustused, mis tulenevad rahvusvahelisest õigusest on ülimuslikud EL-i õiguse suhtes. Komisjoni otsus rikub ELTL artikli 351 lõiget 1 ja EL lepingu artikli 4 lõiget 3, mis tunnustab ja kaitseb Rumeenia kohustusi, mis tulenevad ICSID konventsioonist ja Rootsi-Rumeenia kahepoolsest investeerimislepingust.
                        
                     
         
               2.
            
            
               Teine väide, et ilmselgelt rikuti õigusnormi ja tehti hindamisviga.
               
                           —
                        
                        
                           komisjon tegi hindamisvea, kui ta vääralt liigitas ICSID otsuse täitmise uueks riigiabimeetmeks, ja rikkus hagejate õiguspäraseid ootusi. Komisjoni kogu otsus tugineb ebaõigel eeldusel, et ICSID otsus kujutab endast riigiabi EL õiguse alusel. ICSID otsus ei anna hagejatele majanduslikku eelist ega kujuta endast valikulist ega tahtlikku meedet, mida saaks Rumeeniale süüks panna, samuti ei riku ega ohusta see rikkuda konkurentsi.